Ip Man 2

Ip Man 2 (også kjent som Ip Man 2: Legend of the Grandmaster) er en hongkongkinesisk biografisk actiondrama og kampsportfilm fra 2010 regissert av Wilson Yip. Filmen er løst basert på livet til den kinesiske grandmasteren Ip Man (1893–1972) som var trener for en rekke studenter som senere skulle gjøre seg bemerket innen kampsport, deriblant Bruce Lee. Den er en oppfølger til Ip Man fra 2008 og skildrer hans hans liv etter at han flyttet med familien til Hongkong i 1949. Her åpner han en kampsportskole, men sliter med å få studenter fordi han er ukjent for innbyggerne i Hongkong. Etterhvert havner han i en konflikt med en lokal ungdomsgjeng som utfordrer ham. De blir imidlertid såpass fascinert av hans kampteknikk at de ender opp med å bli hans første studenter. Hovedrollen spilles av Donnie Yen. 

Ip Man 2 ble den mest innbringende hjemproduserte filmen i Hongkong i 2010. Hvis man inkludere utenlandske produksjoner ble Ip Man 2 den femte mest innbringende filmen, med amerikanske Avatar på topp. Den innbrakte en sum tilsvarende ca  på verdensbasis (ca 350 millioner kr). I tillegg innbrakte den ca $4 millioner på salg av DVD- og Blu-ray i Kina og Hongkong.

Filmen ble meget godt mottatt av anmelderne, noe som gjenspeiles i at den har fått 97 % på Rotten Tomatoes.

Sammo Hung ble for sitt arbeid på filmen tildelt prisen for beste actionkoreografi, både ved Hong Kong Film Awards og ved Golden Horse Film Festival.

Den ble etterfulgt a Ip Man 3.

Rollebesetning 
(utvalg)

 Donnie Yen – Ip Man
 Sammo Hung – Hung Chun-nam, en aldrende mester som lider av astma og som er leder Hong Kongs martial arts society
 Huang Xiaoming – Wong Leun, Ip Man's first student
 Lynn Hung – Cheung Wing-sing, Ip Mans kone
 Simon Yam – Chow Ching-chuen, Ip Mans venn, som var ansvarlig for å smugle ham og familien til Hongkong 
 Darren Shahlavi – Taylor "The Twister" Miller, en ekstremt arrogant og rasistisk britisk bokse-champion

Referanser

Eksterne lenker 
 

Filmer fra 2010
Hongkongkinesiske actionfilmer
Hongkongkinesiske kampsportfilmer
Kinesiske biografiske filmer
Actiondrama
Filmer om hevn
Filmer satt til 1950-årene
Filmer lagt til Hongkong
Oppfølgerfilmer